02000A1215(02) — MT — 25.06.2005 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:









▼B

FTEHIM INTERN

bejn ir-rapreżentanti tal-Gvernijiet ta’ l-Istati Membri, li ltaqgħu ίϊ ħdan il-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implementazzjoni tal-Ftehim ta’Sħubija ACP-KE







IR-RAPREŻENTANTI TAL-GVERNIJIET TA’ L-ISTATI MEMBRI TAL-KOMUNITÀ EWROPEA, LI LTAQGĦU FI ĦDAN IL-KUNSILL, wara li ikkunsidraw it-Trattat li jistabbilixxi l-Komunità Ewropea, minn hawn il-quddiem referut bħala “it-Trattat”, wara li ikkunsidraw il-Ftehim ta’ Sħubija ACP-KE iffermat fi Cotonou (Benin) fit-23 ta’ Ġunju 2000, minn hawn il-quddiem msejjaħ “il-Ftehim ACP-KE”, wara li kkunsidraw l-abbozz mill-Kummissjoni, BILLI: (1) Ir-Rapreżentanti tal-Komunità għandhom ikollhom jadot-taw il-pożizzjonijiet komuni fil-Kunsill tal-Ministri li hemm provvediment dwarhom fil-Ftehim ACP-KE, minn hawn il-quddiem imsejjaħ “il-Kunsill tal-Ministri ACP-KE”. Aktar minn hekk, l-implementazzjoni tad-deċiżjonijiet, tar-rakommandazzjonijiet u ta’ l-opinjonijiet ta’ dak il-Kunsill jistgħu li jkunu jeħtieġu, skond ma jkun il-każ, azzjoni mill-Komunità, azzjoni konġunta mill-Istati Membri jew azzjoni minn Stat Membru. (2) Għalhekk, huwa meħtieġ għall-Istati Membri li jispeċifikaw il-kondizzjonijiet għad-determinar, fl-oqsma li dwarhom huma kompetenti, il-pożizzjonijiet komuni li għandhom ikunu adottati mir-Repreżentanti tal-Komunità fi ħdan il-Kunsill tal-Ministri ACP-KE. Fl-istess oqsma, għandu wkoll ikun għalihom li jieħdu l-miżuri sabiex jimplemen-taw tali deċiżjonijiet, rakkommandazzjonijiet u opinjonijiet tal-Kunsill skond ma jista’ jkun meħtieġ b’azzjoni konġunta mill-Istati Membri jew b’azzjoni minn Stat Membru. (3) Għal materji koperti bil-Ftehim ACP-KE li jidħlu fi ħdan il-kompetenzi tagħhom, l-Istati Membri ikollhom jawtoriz-zaw lill-Kunsill sabiex jieħu d-deċiżjonijiet xierqa permezz ta’ l-Artikoli 96 u 97 tal-Ftehim ACP-KE. (4) Dispożizzjonijiet għandhom, fuq l-istess bażi, jsiru għall-Istati Membri li jikkomonikaw bejniethom u mal-Kummissjoni, kwalunkwe trattat, konvenzjoni, ftehim jew arranġament u xi parti ma trattat, konvenzjoni, ftehim jew arranġament li jikkonċerna materji ittrattati fi ħdan il-Ftehim ACP-KE li kienu, jew li sejrin ikunu, imwettqa bejn wieħed jew aktar Stati Membri u wieħed jew aktar Stati ACP. (5) Proċeduri għandhom għalhekk ikunu stabbiliti li permezz tagħhom l-Istati Membri jistgħu iwettqu kwalunkwe kwist-joni li tista’ tinħoloq bejniethom f’dak li jirrigwardja il-Ftehim ACP-KE, BILLI: FTIEHMU KIF ĠEJ:







Artikolu 1

Il-pożizzjoni komuni li għandha tittieħed mir-Rapreżentanti tal-Komunità fil-Kunsill tal-Ministri ACP-KE u tal-Kumitat ta’ Ambaxxaturi meta huma jikkonsidraw materji li dwarhom l-Istati Membri huma kompetenti, għandhom ikunu adottati mill-Kunsill, li jaġixxi unanimament fuq abbozz mill-Kummissjoni jew minn Stat Membru wara li jikkonsulta l-Kummissjoni.

Artikolu 2

Deċiżjonijiet u rakommandazzjonijiet adottati mill-Kunsill tal-Ministri ACP-KE jew mill-Kumitat tal-Ambaxxaturi fl-oqsma li dwarhom l-Istati Membri huma kompetenti għandhom ikunu implimentati b’atti adottati minn dawn ta’ l-aħħar.

▼M1

Artikolu 3

Il-pożizzjoni ta’ l-Istati Membri għall-Implimentazzjoni ta’ l-Artikoli 11b, 96 u 97 tal-Ftehim ACP-KE għandha, meta dik il-pożizzjoni kkonċernata jkollha x’taqsam mal-kompetenza, tkun adottata mill-Kunsill, li jaġixxi skond il-proċedura stabbilita fl-Anness.

Jekk il-miżuri ppjanati jikkonċernaw materji li jaqgħu taħt il-kompetenzi ta’ l-Istati Membri, il-Kunsill jista’ jaġixxi wkoll fuq inizjattiva minn Stat Membru.

▼B

Artikolu 4

Kwalunkwe trattat, konvenzjoni, ftehim jew arranġament, jew xi parti minn trattat, konvenzjoni, ftehim jew arranġament, indipendentement mill-għamla jew min-natura, li kien, jew li sejjer ikun, konkluż bejn wieħed jew aktar, Stati Membri u wieħed jew aktar Stati ACP u li jikkonċerna materji trattati bil-Ftehim ACP-KE, għandu jkun ikkomunikat fl-ewwel opportunità mill-Istat Membru jew mill-Istati ikkonċernati lill-Istati Membri l-oħrajn u lill-Kummissjoni. Mat-talba ta’ Stat Membru jew tal-Kummissjoni, xi testi hekk ikkomunikati għandhom ikunu diskusi mill-Kunsill.

Artikolu 5

Jekk Stat Membru jikkonsidra li jkun meħtieġ li jinvoka l-Artikolu 98 tal-Ftehim ACP-KE fmaterji li dwarhom l-Istati Membri huma kompetenti, dan għandu l-ewwel jikkonsulta lill-Istati Membri l-oħrajn u lill-Kummissjoni.

Jekk il-Kunsill tal-Ministri ACP-KE ikollu jilħaq deċiżjoni dwar azzjoni mill-Istat Membru referut fl-ewwel paragrafu, il-pożizzjoni mressqa mill-Komunità għandha tkun dik tal-Istat Membru ikkonċernat, sakemm ir-Repreżentanti tal-Gvernijiet tal-Istati Membri, li jiltaqgħu fi ħdan il-Kunsill, jiddeċiedu mod ieħor.

Artikolu 6

Kwistjonijiet li jinqalgħu bejn l-Istati Membri li jikkonċernaw il-Ftehim ACP-KE, l-Annessi u l-Protokolli mhemuża miegħu jew il-Ftehim Internazzjonali konklużi għall-implimentazzjoni ta’ l-imsemmi Ftehim ACP-KE għandhom, fuq it-talba ta’ min iressaq il-petizjoni l-aktar kmieni, ikunu ppreżentati quddiem il-Qorti tal-Ġustizja tal-Komunitajiet Ewropej skond il-manjera stabbilita fit-Trattat u fil-Protokoll dwar l-Istatut tal-Qorti tal-Ġustizja li huwa anness mat-Trattat.

Artikolu 7

Ir-Rapreżentanti tal-Gvernijiet tal-Istati Membri, li jiltaqgħu fi ħdan il-Kunsill, jistgħu fi kwalunkwe żmien jemendaw dan il-Ftehim, billi jaġixxu unanimament fuq abbozz mill-Kummissjoni jew minn Stat Membru, wara li jikkonsultaw mal-Kummissjoni.

Artikolu 8

Dan il-Ftehim għandu jkun approvat minn kull Stat Membru skond il-ħtiġiet kostituzzjonali tiegħu. Il-gvern ta’ kull Stat Membru għandu jinnotifika lis-Segretarjat Ġenerali tal-Kunsill bit-twettiq tal-proċeduri meħtieġa għad-dħul fis-seħħ tal-Ftehim.

Basta li d-dispożizzjonijiet ta’ l-ewwl paragrafu jkunu ġew imwettqa, dan il-Ftehim għandu jidħol fis-seħħ fl-istess waqt bħall-Ftehim ACP-KE ( 1 ) Għandu jibqa fis-seħħ għall-perijodu ta’ dak il-Ftehim.

▼M1

Artikolu 9

Dan il-Ftehim, imfassal f'oriġinal wieħed bil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Żvediża, Taljana u Ungeriża, bit-test ta’ kull wieħed minn dawn il-lingwi jkun ugwalment awtentiku, għandu jiġi depożitat fl-arkivji tas-Segretarjat Ġenerali tal-Kunsill, li għandu jibgħat kopja ċertifikata lil kull wieħed mill-gvernijiet ta’ l-Istati Firmatarji l-oħra.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1. Il-Komunità u l-Istati Membri tagħha għandhom jeżawrixxu l-għażliet kollha possibbli għal djalogu politiku ma’ Stat ta’ l-ACP taħt l-Artikolu 8 tal-Ftehim ACP-KE, ħlief f’każijiet ta’ urġenza speċjali, qabel il-bidu tal-proċess ta’ konsultazzjoni stabbilit fl-Artikolu 96 tal-Ftehim ACP-KE. Id-djalogu taħt l-Artikolu 8 għandu jkun sistematiku u formalizzat skond il-modalitajiet stabbiliti fl-Artikolu 2 ta’ l-Anness VII tal-Ftehim ACP-KE. Rigward id-djalogu li jsir fuq livell nazzjonali, reġjonali u subreġjonali, meta l-Assemblea Konġunta tal-Parlament tkun involuta, għandha tkun rappreżentata minn ko-presidenti fil-kariga jew tinħatar persuna nominata.

2. Fejn, wara li jkunu eżawrixxu l-għażliet kollha possibbli għad-djalogu taħt l-Artikolu 8 tal-Ftehim ACP-KE, u fuq inizjattiva tal-Kummissjoni jew ta' Stat Membru, il-Kunsill jikkunsidra li Stat ta' l-ACP naqas milli jissodisfa obbligazzjoni rigward wieħed mill-elementi essenzjali msemmija fl-Artikoli 9 jew 11b tal-Ftehim ACP-KE, jew f’każijiet serji ta’ korruzzjoni, l-Istat ta’ l-ACP ikkonċernat għandu jiġi mistieden, sakemm ma jkunx hemm urġenza speċifika, li jagħmel konsultazzjonijiet skond l-Artikoli 11b, 96 jew 97 tal-Ftehim ACP-KE rivedut.

Il-Kunsill għandu jaġixxi b'maġġoranza kwalifikata.

Fil-konsultazzjonijiet, il-Komunità għandha tkun irrappreżentata mill-Presidenza tal-Kunsill u l-Kummissjoni għandha tagħmel l-isforzi tagħha biex tiżgura ugwaljanza fil-livell ta’ rappreżentanza. Il-Konsultazzjonijiet għandhom jiffokaw fuq il-miżuri li jridu jittieħdu mill-parti kkonċernata u għandhom iseħħu skond il-modalitajiet stabbiliti fl-Anness VII tal-Ftehim ACP-KE.

3. Jekk, fl-iskadenza tal-limiti taż-żmien stabbiliti fl-Artikoli 11b, 96 jew 97 tal-Ftehim ACP-KE għall-konsultazzjonijiet u minkejja l-isforzi kollha, ebda soluzzjoni ma tinstab, jew immedjatament fil-każ ta’ urġenza jew rifjut biex isiru l-konsultazzjonijiet, il-Kunsill jista’, skond dawk l-Artikoli, jiddeċiedi, fuq proposta mill-Kummissjoni, li jieħu l-miżuri adatti inkluża sospensjoni parzjali billi jaġixxi b'maġġoranza kwalifikata. Il-Kunsill għandu jaġixxi b’mod unanimu f'każ ta’ sospensjoni sħiħa ta’ applikazzjoni tal-Ftehim ACP-KE f’relazzjoni ma’ l-Istat ACP kkonċernat.

Dawn il-miżuri għandhom jibqgħu fis-seħħ saż-żmien li l-Kunsill ikun uża biex japplika l-proċedura kif stabbilit fl-ewwel sotto-paragrafu biex jieħu deċiżjoni li temenda jew tirrevoka l-miżuri li ġew adottati qabel, jew fejn applikabbli, għall-perjodu indikat fid-Deċiżjoni.

Għal dak l-iskop il-Kunsill għandu jirrevedi l-miżuri hawn fuq imsemmija regolarment u għall-anqas kull sitt xhur.

Il-President tal-Kunsill għandu jinnotifika lill-Istat ACP konċernat u lill-Kunsill tal-Ministri ACP-KE bil-miżuri li ġew adottati b’dan il-mod qabel ma jidħlu fis-seħħ.

Id-Deċiżjoni tal-Kunsill għandha tiġi pubblikata fil-Ġurnal Uffiċjali ta’ l-Unjoni Ewropej. Fejn il-miżuri jiġu adottati immedjatament, in-notifika tagħhom għandha tiġi indirizzata lill-Istat ACP u lill-Kunsill tal-Ministri ACP-KE fl-istess ħin ta’ l-istedina għall-konsultazzjonijiet.

4. Il-Parlament Ewropew għandu jiġi informat immedjatament u bi sħiħ b’kull deċiżjoni li tittieħed taħt il-punti 2 u 3.